Ego Hugo, dux Burgundie et Alboniensis comes, notum volo esse presentibus et futuris quod ego et Odo, filius meus primogenitus, dedimus et concessimus Deo et Beatæ-Mariæ Montis-Regalis elemosinam quam fecit eidem ecclesiæ magister Radulfus, canonicus illius, de dono quod ei fecerat dominus Gerardus de Reon, uxorem videlicet Roberti de Monte-He..... et eorum familiam, id est filios et filias, cum tenemento suo, et decem solidos quos a duobus hominibus censuales recipiebat. Et propter hoc, anniversarium domini Gerardi, canonici ejusdem ecclesiæ, facient. Testes sunt: magister Hugo, capellanus meus; Hugo, decanus Sedelocensis; Ansericus, dominus Montis-Regalis et Rainaldus, ejus clericus. Actum est, anno incarnati Verbi Mº Cº LXXXº IXº.